CELEX: 62017CA0367
Language: el
Date: 2018-12-19 00:00:00
Title: Υπόθεση C-367/17: Απόφαση του Δικαστηρίου (πρώτο τμήμα) της 19ης Δεκεμβρίου 2018 [αίτηση του Bundespatentgericht (Γερμανία) για την έκδοση προδικαστικής αποφάσεως] — S κατά EA, EB, EC [Προδικαστική παραπομπή — Γεωργία — Κανονισμός (ΕΚ) 510/2006 — Άρθρο 4, παράγραφος 2, στοιχείο ε' — Κανονισμός (ΕΕ) 1151/2012 — Άρθρο 7, παράγραφος 1, στοιχείο ε' — Προστασία των γεωγραφικών ενδείξεων και των ονομασιών προελεύσεως — Αίτηση τροποποιήσεως των προδιαγραφών — Χοιρομέρι προερχόμενο από την περιοχή του Μέλανος Δρυμού, Γερμανία («Schwarzwälder Schinken») — Ρήτρες συσκευασίας εντός της περιοχής παραγωγής — Δυνατότητα εφαρμογής του κανονισμού (ΕΚ) 510/2006 ή του κανονισμού (ΕΕ) 1151/2012]

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/7
            
         
      Απόφαση του Δικαστηρίου (πρώτο τμήμα) της 19ης Δεκεμβρίου 2018 [αίτηση του Bundespatentgericht (Γερμανία) για την έκδοση προδικαστικής αποφάσεως] — S κατά EA, EB, EC
      (Υπόθεση C-367/17) (1)
      
      ([Προδικαστική παραπομπή - Γεωργία - Κανονισμός (ΕΚ) 510/2006 - Άρθρο 4, παράγραφος 2, στοιχείο ε' - Κανονισμός (ΕΕ) 1151/2012 - Άρθρο 7, παράγραφος 1, στοιχείο ε' - Προστασία των γεωγραφικών ενδείξεων και των ονομασιών προελεύσεως - Αίτηση τροποποιήσεως των προδιαγραφών - Χοιρομέρι προερχόμενο από την περιοχή του Μέλανος Δρυμού, Γερμανία («Schwarzwälder Schinken») - Ρήτρες συσκευασίας εντός της περιοχής παραγωγής - Δυνατότητα εφαρμογής του κανονισμού (ΕΚ) 510/2006 ή του κανονισμού (ΕΕ) 1151/2012])
      (2019/C 65/08)
      Γλώσσα διαδικασίας: η γερμανική
      
         Αιτούν δικαστήριο
      
      Bundespatentgericht
      
         Διάδικοι στην υπόθεση της κύριας δίκης
      
      S
      
         κατά
      
      EA, EB, EC
      
         Διατακτικό
      
      Το άρθρο 4, παράγραφος 2, στοιχείο ε', του κανονισμού (ΕΚ) 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων, σε συνδυασμό με το άρθρο 8 του κανονισμού (ΕΚ) 1898/2006 της Επιτροπής, της 14ης Δεκεμβρίου 2006, σχετικά με τη θέσπιση λεπτομερών κανόνων εφαρμογής του κανονισμού 510/2006, και το άρθρο 7, παράγραφος 1, στοιχείο ε', του κανονισμού (ΕΕ) 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων, έχουν την έννοια ότι η απαίτηση να συσκευάζεται ένα προϊόν που φέρει προστατευόμενη γεωγραφική ένδειξη εντός της γεωγραφικής περιοχής της παραγωγής του δικαιολογείται, βάσει του προμνησθέντος άρθρου 4, παράγραφος 2, στοιχείο ε', εφόσον συνιστά αναγκαίο και όχι δυσανάλογο μέσο για τη διασφάλιση της ποιότητας του προϊόντος, την εγγύηση της προελεύσεώς του και την εξασφάλιση του ελέγχου των προδιαγραφών της προστατευόμενης γεωγραφικής ενδείξεως. Στο εθνικό δικαστήριο εναπόκειται να εκτιμήσει αν, όσον αφορά την προστατευόμενη γεωγραφική ένδειξη «Schwarzwälder Schinken», η απαίτηση αυτή δικαιολογείται δεόντως από έναν εκ των προμνησθέντων σκοπών.
      
         (1)  ΕΕ C 293 της 4.9.2017.